Je dame Nichole, fame çay en arrier mons. Girar de Mellant, chevalier, fais savoir à touz ces qui verront ces presantes lettres que je tien de la noble dame Lore, fame çay en arrier le noble baron Jeham, conte de Bourgoigne et signour de Salins, de part mes anfanz que je ay de Jeannim de Biaugrant, de Mellant, mon premier mari, quanque midiz enfanz ont et puent et doivent avoir ou grant [dieme] de Deserviler; et de ce sui je antrée en l’omage lige de ladite dame, ou nom de mesdiz enfanz. En tesmoignage de ceste chose, je ay fait seeler ces lettres dou seel à religious homme et honeste Henri, abbé de Buillon... Faites le mardi après l’exaltation Sainte Croiz, l’an Nostre Signour mil CC sexante et treze.